പതിനൊന്നാം ദിവസവും താഴോട്ട് വീണ് കോവിഡ് 25,000 ല് താഴ്ന്നതോടെ എല്ലാം ശരിയാവുന്നുവെന്ന് ബ്രിട്ടീഷ് സര്ക്കാര് രണ്ടു ഡോസും എടുക്കുന്ന ചെറുപ്പക്കാര്ക്ക് റെസ്റ്റോറന്റുകളിലും സിനിമ തീയറ്ററിലും ഡിസ്ക്കൗണ്ട് പ്രഖ്യാപിക്കാന് ബ്രിട്ടണ് തുടര്ച്ചയായി പതിനൊന്നാം ദിവസവും കോവിഡ് വ്യാപനതോത് താഴോട്ട് വരുമ്ബോള് ബ്രിട്ടന് ആശ്വാസനിശ്വാസം ഉതിര്ക്കുകയാണ്. ഇന്നലെ 24,470 പേര്ക്കാണ് ബ്രിട്ടനില് പുതിയതായി കോവിഡ് സ്ഥിരീകരിക്കപ്പെട്ടത്. കഴിഞ്ഞ ഞായറാഴ്ച്ചയിലെ കണക്കുമായി താരതമ്യം ചെയ്യുമ്ബോള് 16 ശതമാനത്തിന്റെ കുറവാണ് ഇക്കാര്യത്തില് ഉണ്ടായിരിക്കുന്നത്. അതേസമയം മരണനിരക്ക് കഴിഞ്ഞയാഴ്ച്ചയിലേതിന്റെ ഇരട്ടിയിലധികമായി. കഴിഞ്ഞ ഞായറാഴ്ച്ച 28 കോവിഡ് മരണങ്ങള് റിപ്പോര്ട്ട് ചെയ്യപ്പെട്ട ബ്രിട്ടനില് ഇന്നലെ 65 കോവിഡ് മരണങ്ങളാണ് റിപ്പോര്ട്ട് ചെയ്യപ്പെട്ടിട്ടുള്ളത്. അതേസമയം വാക്സിന് പദ്ധതിയും പ്രതീക്ഷിച്ചതുപോലെ പുരോഗമിക്കുന്നുണ്ട് എന്നാണ് സര്ക്കാര് പരസ്യപ്പെടുത്തുന്ന കണക്കുകള് തെളിയിക്കുന്നത്. ജൂലായ് 31 വരെ 8,51,96,986 ഡൊസ് വാക്സിനുകളാണ് നല്കിയിട്ടുള്ളത്. ആഭ്യന്തര വാക്സിന് പാസ്സ്പോര്ട്ട് നിര്ബന്ധമാക്കുന്നതുമായി ബന്ധപ്പെട്ട വിവാദങ്ങള് പുകയുന്നതിനിടെയാണ് ഈ കണക്കുകള് പുറത്തുവരുന്നത്. വാക്സിന് പാസ്സ്പോര്ട്ടുകള് നിര്ബന്ധതിതമാക്കുന്ന നയം തിരുത്തണമെന്ന് ആവശ്യപ്പെട്ട് 43 ഭരണകക്ഷി എം പിമാര് ഒപ്പിട്ട നിവേദനം സര്ക്കാരിന് സമര്പ്പിച്ചിട്ടുണ്ട്. പാര്ലമെന്റിന്റെ വേനലവധി ഒഴിവാക്കി അടിയന്തര യോഗം ചേര്ന്ന് ഇക്കാര്യം ചര്ച്ച ചെയ്യണമെന്നും ഇവര് ആവശ്യപ്പെട്ടു. തെരേസ മായുടെ മന്ത്രിസഭയില്ഉപ പ്രധാനമന്ത്രിയായി കണക്കാക്കിയിരുന്ന സര് ഡേവിഡ് ലിഡിങ്ടണും വാക്സിന് പാസ്സ്പോര്ട്ട് നിര്ബന്ധിതമാക്കുന്നതിനെതിരെ രംഗത്തെത്തിയിട്ടുണ്ട്. സെപ്റ്റംബര് മുതല് കോവിഡ് വാക്സിന് പാസ്സ്പോര്ട്ടുമായി ബന്ധപ്പെട്ട നിയമങ്ങളില് മാറ്റങ്ങള് വരുത്താന് ആലോചിക്കുന്നു എന്നായിരുന്നു ബോറിസ് ജോണ്സണ് നേരത്തേ പ്രഖ്യാപിച്ചിരുന്നത്. പുതിയ നിര്ദ്ദേശമനുസരിച്ച് നൈറ്റ്ക്ലബ്ബുകള്, ബാറുകള്, ധാരാളം ആളുകള് ഒത്തുചേരുന്ന കലാകായിക വേദികള് എന്നിവിടങ്ങളില് പ്രവേശിക്കുവാന് കോവിഡ് വാക്സിന് പാസ്സ്പോര്ട്ട് നിര്ബന്ധമാക്കും. ഇത് വളരെ അപകടകരമായ ഒരു കീഴ്വഴക്കമാണ് സൃഷ്ടിക്കുക എന്ന് സര് ഡേവിഡ് ലിഡിങ്ടണ് പറഞ്ഞു. അതേസമയം, വാക്സിന് പദ്ധതിയോട് മുഖം തിരിച്ചു നില്ക്കുന്ന യുവസമൂഹത്തെ ആകര്ഷിക്കുവാന് പല സമ്മാനപദ്ധതികളും സര്ക്കാര് ആലോചിക്കുന്നു. സൗജന്യ കാപ്പിയും സിനിമാ ടിക്കറ്റും ഉള്പ്പടെയുള്ളവ വാക്സിന് എടുക്കുന്ന യുവാക്കള്ക്ക് സമ്മാനമായി നല്കുവാനാണ് സര്ക്കാര് ആലോചിക്കുന്നത്. അതുപോലെ ഡെലിവെറൂ, ഊബര് എന്നീ സേവനദാതാക്കളുമായും സര്ക്കാര് ചില കരാറുകളിലെത്തിയിട്ടുണ്ട് എന്നറിയുന്നു. ഇതനുസരിച്ച് കുറഞ്ഞ നിരക്കിലുള്ള ടേക്ക് എവേകള് വാക്സിന്റെ രണ്ടു ഡോസുകളും എടുത്ത യുവാക്കള്ക്ക് ലഭ്യമാകും. അതുപോലെ ഊബര് ടാക്സി സര്വ്വീസിലും ഇവര്ക്ക് കിഴിവ് ലഭിക്കും. സമാനമായ കരാറുകള് സിനിമാ ശൃംഖകലള്, കോഫീ ഫ്രാഞ്ചൈസികള്, ഹൈസ്ട്രീറ്റ് റെസ്റ്റോറന്റുകള് എന്നിവയുമായും ഉണ്ടാക്കുമെന്ന് സര്ക്കാര് വൃത്തങ്ങള് അറിയിച്ചിട്ടുണ്ട്. അതേസമയം, അമേരിക്കയില് ആദ്യഡോസ് എടുക്കുന്നവര്ക്ക് 100 ഡോളര് നല്കുന്നതുപോലുള്ള ധനസഹായ പദ്ധതികള് നടപ്പിലാക്കുന്ന കാര്യം ആലോചനയിലില്ലെന്നും സര്ക്കാര് അറിയിച്ചു. Stories you may Like